[{"text_idx": "#000009", "text": "Mae\u2019r gwobrau blynyddol, a drefnir gan Social Enterprise UK (SEUK) yn cydnabod rhagoriaeth a chyflawniadau rhagorol mentrau cymdeithasol, busnesau a sefydlir at ddiben cymdeithasol neu amgylcheddol sy\u2019n ail-fuddsoddi neu\u2019n rhoi\u2019r rhan fwyaf o\u2019u helw er mwyn cyflawni eu cenhadaeth."}, {"text_idx": "#000010", "text": "O fynd i\u2019r afael a\u0302\u2019r argyfwng hinsawdd i leihau tlodi, mae mentrau cymdeithasol yn mynd i\u2019r afael a\u0302 rhai o\u2019r heriau mwyaf rydyn ni\u2019n eu hwynebu, gan ddefnyddio masnach i newid bywydau ac amddiffyn y blaned. Maen nhw hefyd wedi bod yng nghanol yr ymatebion cymunedol i\u2019r pandemig, yn darparu gwasanaethau hanfodol o gludo bwyd i ofal iechyd, gyda llawer yn gwyrdroi eu modelau er mwyn parhau i gefnogi\u2019r bobl y maen nhw wedi\u2019u sefydlu i\u2019w helpu."}, {"text_idx": "#000011", "text": "Yn o\u0302l SEUK, mae 100,000 o\u2019r busnesau hyn yn y DU, sy\u2019n cyfrannu \u00a360 biliwn i\u2019r economi ac yn cyflogi dwy filiwn o bobl."}, {"text_idx": "#000012", "text": "Cafodd Cymru ei chynrychioli\u2019n dda yn y noson wobrwyo, gyda phedair menter gymdeithasol o Gymru ar y rhestr fer (Saesneg yn unig):"}, {"text_idx": "#000015", "text": "Caffi, canolfan gymunedol a thwristiaeth a chanolfan fusnes yw Glyn Wylfa a sefydlwyd wyth mlynedd yn o\u0302l fel menter gymdeithasol er budd y gymuned leol. Yn y flwyddyn ddiwethaf, mae Glyn Wylfa wedi gweld cynnydd o 15% yn ei incwm gwerthiannau a 30% yn fwy o elw net/gwarged \u2013 a ddefnyddiwyd ar fuddsoddiadau arbed ynni a buddion cwsmeriaid \u2013 gan hefyd ddyblu eu rhoddion elusennol a lleol."}, {"text_idx": "#000016", "text": "Mae mwy na 45,000 o ymwelwyr yn dod i\u2019r caffi bob blwyddyn. Mae\u2019n cyflogi 13 o bobl ac ar agor saith diwrnod yr wythnos. Mae nifer o fusnesau llwyddiannus o fewn y ganolfan fusnes, ynghyd a\u0302\u2019r Orsaf Heddlu leol, sy\u2019n cyflogi oddeutu 30 o bobl leol i gyd."}, {"text_idx": "#000019", "text": "\u2018Mewn blwyddyn anhygoel o heriol, mae mentrau cymdeithasol wedi rhoi ymdeimlad go iawn o obaith i ni. Maen nhw wedi dangos i ni beth mae\u2019n ei olygu i roi pobl a chymunedau yn gyntaf, gan ddangos gwydnwch a chryfder go iawn heb gyfaddawdu eu gwerthoedd, eu huniondeb na\u2019u heffaith."}, {"text_idx": "#000020", "text": "O fynd i\u2019r afael a\u0302\u2019r anghyfiawnderau yn y system fwyd a defnyddio technoleg i gynorthwyo pobl sy\u2019n ddigartref i fod ar y rheng flaen yn cefnogi cymunedau drwy\u2019r pandemig \u2013 mae enillwyr eleni yn cynrychioli nid yn unig y busnes gorau ond dyfodol busnes.\u2019"}, {"text_idx": "#000021", "text": "Cyflwynwyd tlysau pwrpasol i Glyn Wylfa a\u2019r enillwyr eraill wedi\u2019u gwneud gan y fenter gymdeithasol, \u2018Designs in Mind\u2019, sy\u2019n cyflogi pobl a\u0302 phroblemau iechyd meddwl."}, {"text_idx": "#000022", "text": "Mentrau cymdeithasol wnaeth cyflenwi\u2019r holl nwyddau a gwasanaethau ar y noson hefyd, gan gynnwys yr arlwyo, rigin, diodydd, arddangosiadau blodau a\u2019r bagiau rhodd."}, {"text_idx": "#000026", "text": "Diweddariad ar canllawiau\u2019r Comisiwn Elusennau"}, {"text_idx": "#000027", "text": "Ymchwil blynyddol y Comisiwn Elusennau"}, {"text_idx": "#000031", "text": "Ymunwch a\u0302 ni ar y cyfryngau cymdeithasol"}]